יפתח אשכנזי

יפתח אשכנזי (נולד ב-12 באפריל 1980) הוא סופר ומבקר ספרות ישראלי.

== ביוגרפיה ==
אשכנזי נולד וגדל בכרמיאל. בשנת 2003 עבר לירושלים, שם הוא עבד כמדריך ב"יד ושם".

תואר ראשון ושני השלים אשכנזי בלימודי תרבות בבית הספר להיסטוריה במסגרת תוכנית למצטיינים באוניברסיטה העברית בירושלים. השלים דוקטורט במחלקה לספרות עברית באוניברסיטת בן-גוריון בנגב בהנחיית פרופ' יגאל שוורץ, בנושא שנת 2008 בספרות העברית. <ref></ref>

אשכנזי זכה בפרס היצירה מקרן ראש-הממשלה ע"ש לוי אשכול לשנת תשע"ז 2017.

==על יצירתו==
בראיון שנתן אשכנזי הוא מספר שהנושאים בהם הוא מרבה לעסוק הם: המצב האקטואלי במדינה, יחסי הורים וילדים, היסטוריה צבאית ועוד. מבחינה צורנית הוא מעדיף לגשת לכל ספר מחדש ולעבד אותו בפורמט המתבקש מהטקסט עצמו. "פרסונה נון גראטה" למשל נכתב כולו בחריזה. "גיא בן הינום" הוא ספר שנכתב בסגנון הספרות הבלשית.

בראיון אחר הוא אומר:

ספרו הראשון של אשכנזי יצא בשנת 2003 ונקרא: "סיפורי מות עירי". הספר כולל שתי נובלות וחמישה סיפורים קצרים. העיר ממלאת בספר זה תפקיד קונסטרוקטיבי. כתיבתו של אשכנזי בספר פרובוקטיבית לצד אמון באדם ובכוחות היצירה שלו.

על ספרו השני, "בירקנאו אהובתי", שיצא בשנת 2007, כתב דוד זונשיין במאמר ביקורת, שיפתח אשכנזי כותב כתיבה דחוסה, חסרת רחמים ונטולת חנופה לקורא.

אריק גלסנר מגדיר את ספרו השלישי: פרסונה נון גראטה, שיצא בשנת 2010, "מעניין ומוזר" וטוען שתורתו של מישל פוקו חיונית להבנת הספר.

חנה הרציג פרסמה מאמר ביקורת על ספרו "היידה להגשמה" בכותרת: "האמביוולנטיות של יפתח אשכנזי ... נראה שהסופר המוכשר עדיין לא הכריע אם הוא כותב מחווה לדור של הוריו, שגדל עם המדינה, או מבקש לחשוף את כזבי התקופה"

"הספר גם מהנה, גם חכם וגם וירטואוזי" כתבה נרי לבנה על ספרו האחרון "גיא בן הינום", שיצא בשנת 2019.

יוני ליבנה כותב במאמר הביקורת שלו על "גיא בן הינום", שיש בספר "משהו ייחודי, שאמנם ניזון מהרצינות הגדולה של סיפורי קונספירציה, אבל גם חותר תחתיהם ומתאים את האימה הגדולה למזג האוויר המקומי, לחוש ההומור הגרוטסקי ולרמת התחכום שמאפיינים את המערכת הפוליטית והמשטרתית בישראל היום"<ref></ref>.

בנוסף לספריו, פרסם אשכנזי גם סיפורים קצרים בבמות השונות, שירים וביקורות ספרות במוסף "תרבות וספרות" של עיתון הארץ, בגיליון "ז'ורנל" של העיתון מעריב ובכתבי עת ספרותיים כקשת החדשה ומעין. הוא עורך בכתב העת "אודות", כתב עת למסות וביקורת ספרות.<ref></ref>

==רשימת ספריו==
* סיפורי מות עירי יצא בשנת 2003 בהוצאת אוב - ז.ע.פ. (תורגם לגרמנית).
* בירקנאו אהובתי יצא בשנת 2007 בהוצאת גוונים.
* פרסונה נון גראטה יצא בשנת 2010 בהוצאת חרגול.
* היידה להגשמה יצא בשנת 2014 בהוצאת חרגול.
* גיא בן-הינום יצא בשנת 2019 בהוצאת כנרת זמורה ביתן.

==קישורים חיצוניים==
* 

* 
* [http://club.ovzap.net/stories/dagim.html אני מוביל משלוח דגים עם האיש שהרג את אבא שלי], סיפור קצר מאת יפתח אשכנזי באתר אוב - ז.ע.פ. 
* [https://web.archive.org/web/20131226050057/http://keshatot.org.il/Index.asp?ArticleID=816&CategoryID=188&Page=1 יפתח אשכנזי: מעט על הסיפור בארי], אתר קשתות
* 
* [https://web.archive.org/web/20131226033908/http://anonymousfish.com/%D7%A9%D7%82%D7%A4%D7%AA-%D7%90%D6%B6%D7%91%D6%B6%D7%9C/ שפת אבל] - עודד וולקשטיין על סיפורי מות עירי
* 
* 
* [http://cononsense.blogspot.co.il/2010/07/blog-post.html הדיקטטור הגדול] - מוטי פוגל, על פרסונה נון גראטה
* [http://arikglasner.wordpress.com/2010/07/10/על-פרסונה-נון-גראטה-של-יפתח-אשכנזי-הוצ/ אריק גלסנר] על "פרסונה נון גראטה", של יפתח אשכנזי, הוצאת "חרגול"
* [http://bedofsodom.wordpress.com/2014/03/01/פרסונה-נון-גראטה-יפתח-אשכנזי/ פרסונה נון גראטה, יפתח אשכנזי] - בבלוג "מיטת סדום" של מבקר הספרות יוני ליבנה
* [https://web.archive.org/web/20131226232224/http://booxilla.com/?id=bookinfo&fname=greatpartyofdead.epub הספר האלקטרוני "מסיבת המתים הגדולה"] - הוצאת בוקסילה
* [http://bedofsodom.wordpress.com/2014/03/12/ראיון-עם-יפתח-אשכנזי-היידה-להגשמה/ ראיון עם יפתח אשכנזי, היידה להגשמה] - בבלוג "מיטת סדום" של מבקר הספרות יוני ליבנה, פורסם במדור הספרות של ידיעות אחרונות ב-10.1.14
* [http://timeout.co.il/תרבות/ביקורות-תרבות/ביקורות-ספרים/שנת-שירות שנת שירות] - מוטי פוגל על "היידה להגשמה", טיים אאוט ישראל, 23 בינואר 2014
* 
* [http://www.israelhayom.co.il/article/162105 לא שבר,משבר] - ביקורת על "היידה להגשמה", ישראל היום, 28.2.14
* 
* 
* 
* [http://www.israelhayom.co.il/article/219931 הספרים של השנה], ישראל היום, 18.9.14
מיצירותיו:
* 
ביקורת הספרות

* [https://www.yadvashem.org/he/articles/general/two-languages.html יידיש ועברית - שתי שפות, שני עולמות ספרותיים?], באתר יד ושם

==הערות שוליים==

קטגוריה:סופרים ישראלים
קטגוריה:סופרים כותבי עברית
קטגוריה:מבקרי ספרות ישראלים
קטגוריה:יד ושם: אישים
קטגוריה:בוגרי התיכון האזורי משגב
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1980
קטגוריה:כרמיאל: אישים